Stephen McGill

**Stephen McGill** P.S.S. (født 4. januar 1912 i Glasgow i Skottland, død 9. november 2005 i Glasgow) var en britisk prelat. Fra 1960 til 1968 var han katolsk biskop av *Argyll and the Isles*, deretter biskop av Paisley til 1988.
## Liv og virke
### Bakgrunn
Stephen McGill ble født i Glasgow i 1912 til Peter McGill og Charlotte Connolly. Han gikk på *St. Aloysius College* i Glasgow og senere *St. Mary's College* i Blairs.
### Prest
Fra oktober 1931 gikk McGill på seminaret *Le Grand Seminaire* i Coutances i Normandie. Den 29. juni 1936 ble han ordinert til prest av biskop Henry Gray Graham i *St. Andrew’s Cathedral* i  Glasgow.

I oktober samme år vendte McGill tilbake til Frankrike og begynte sitt novisiat hos sulpicianerne i Issy-les-Moulineaux. I juli 1937 ble tatt opp i deres fellesskap. Fra oktober 1937 studerte han på det teologiske fakultet ved Institut Catholique i Paris. McGill mottok sin lisentiatsgrad i teologi i 1939.

Siden sulpicianernes særlige apostolat er virke i seminarer og med opplæring av prester, ble McGill utnevnt til lærerstaben til *Le Grand Seminaire* i Bordeaux i oktober 1939. I januar 1940 ble han overført til *Le Grand Seminaire* i Aix-en-Provence. På grunn av Andre verdenskrig og okkupasjonen av Frankrike måtte McGill flykte til Storbritannia via Marseille i juni samme år.

Etter ankomsten til Glasgow ble han utnevnt til lektoratet ved *Blairs College*. 
### Biskop av ''Argyll and the Isles''
Etter at biskop Kenneth Grant døde 7. september 1959 i en alder av 59 år og bispesetet ble ledig, ble McGill utnevnt til biskop av pave Johannes XXIII 4. april 1960. utnevnt til den nye biskopen av *Argyll and the Isles*. Den 22. juni 1960 ble han ordinert til biskop av den apostoliske delegat til Storbritannia, erkebiskop Gerald Patrick O’Hara. Medkonsekrerende var biskop James Donald Scanlan av Motherwell og biskop Francis Raymond Walsh M. Afr. av Aberdeen. 

Han deltok i Det andre Vatikankonsil fra 1962 til 1965. I løpet av sin tid som biskop av *Argyll and The Isles* viet han seg også til gælisk språk og kultur. Han oversatte liturgiske tekster til gælisk.

### Biskop av Paisley
25. juli 1968 ble han overført til bispedømmet Paisley, hvor han tjente som biskop til han trakk seg tilbake den 30. mars 1988.

McGill døde fredelig i søvnen i de tidlige timene i Glasgow av den 9. november 2005, i en alder av 93 år. Begravelsen hans fant sted 12. november ved *St. Mirins* katedral.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827-1896) *1874
* Kardinal Francesco di Paolo Satolli (1839-1910) *1888
* Kardinal Denis Joseph Dougherty (1865-1951) *1903
* Erkebiskop Gerald Patrick Aloysius O'Hara (1895-1963) *1929
* Biskop *Stephen McGill* (1912-2005) *1960

## Referanser